Никола Коперник

**Никола Коперник** (лат. *Nicolaus Copernicus*, поль. *Mikołaj Kopernik*, нєм. *Nikolaus Kopernikus*, у младосци нєм. *Niklas Koppernigk*; Торунь, 19. фебруар 1473 — Фромборк, 24. май 1543) бул польски астроном, математичар, правнїк, лїкар и економиста, перши науковец хтори формуловал гелиоцентрични модел вселенских целох.  Вон припадал ряду исусовцох.

Од 1491. по 1494. рок студирал теолоґию, математику, медицину  и астрономию у Кракове. Од 1496. по 1504. рок студирал канонске право (Универзитет у Болонї), астрономию (Яґелонски Универзитет, Краков) и медицину у Италиї. Потим бул по 1512. рок лїкар и секретар свойому бачикови, вармийскому бискупови (Вармия, пољске церковне князовство на улїву Висли). Потим, по конєц свойого живота бул священїк у Фромборку, дзе на єдней кули на твердинї хтора окружовала церкву, ушорел обсерваторию (Коперникова турня)  зоз хторей розпатрал нєбесни рушаня. На основу тих розпатраньох, а и резултатох до хторих пришол, написал дїло *О круженьох нєбесних сферох* (лат. *De revolutionibus orbium coelestium*) у 6 кнїжкох, обявене у Нирнберґу 1543. року, нєпоштредно пред його шмерцу. Тото дїло було револуцийне преобраценє у астрономиї, та було стимулс капиталним пренаходком Кеплера и Нютна.  

Коперникова лєбо гелиоцентрична система засновює ше на твердзеньох же ше Жем обраца коло своєй осовини и же кружи коло Слунка. Тоти твердзеня пошвидко були прилапени у наукових кругох, алє источашнє виволали узбуну у кругох Католїцкей церкви та папа 1616. тото Коперниково дїло забранєл, тє. положел на Список забранєних кнїжкох аж по 1822. рок. Треба повесц же и протестантски церкви (нпр. калвинизем) були процив гелиоцентричней системи, а и же ю одруцовала нє мала часц науковцох того часу (нпр. Франсис Бекон) пре корелацию з меранями хтори нє були, у тим чаше, лєпши од ґеоцентричней або Птоломейовей системи.

Никола Коперник поховани  у катедрали у Фромборку на сиверу Польскей. Медзитим, аж по 2005. рок точне место дзе вон бул поховани нє було познате, а того року го утвердзел археолоґ Јержи Ґасовски, цо познєйше потвердзене з идентификацию. Дня 23. мая 2010. Коперник ознова поховани  у истей катедрали, алє зоз заслужену шветочносцу и на познатим месце.

## Литература
* Miłosz, Czesław (1983).The history of Polish literature (2 вид.). University of California Press. б. 37

* Iłowiecki, Maciej (1981). Dzieje nauki polskiej (на язику: Polish). Warszawa: Wydawnictwo Interpress. б. 40.

* Хокинг, Стивен (2011). На плећима дивова - велика дела физичара и астронома (2 вид.). Београд: Алнари. б. 11—54.
* Armitage, Angus (1951). The World of Copernicus. New York, NY: Mentor Books.
* Armitage, Angus (1990).Copernicus, the founder of modern astronomy Dorset Press.
* Biskup, Marian (1973). Regesta Copernicana: (calendar of Copernicus' papers). (на језику: Polish). Ossolineum.

## Вонкашнї вязи
* Историјска библиотека: Никола Коперник у делима раних биографа
* Историјска библиотека: Коперникове биографије као поље полемика
* Copernicus in Torun
* 'Body of Copernicus' identified– BBC article including image of
## Референци


Катеґория:Польска
Катеґория:Астрономи
Катеґория:Математичаре
Катеґория:Правнїки
Катеґория:Лїкаре
Катеґория:Економисти
Катеґория:Теолоґи
Катеґория:19. фебруар
Катеґория:Народзени 1473
Катеґория:25. май
Катеґория:Умарли 1543